Johann Christian Daniel von Schreber

Johann Christian Daniel von Schreber (født 18. januar 1739 i Weissensee, Tyskland, død 19. desember 1810 i Erlangen) var en tysk lege og naturforsker.

Han ble kjent for mangesidig lærdom og som forfatter av vitenskapelige verk innen botanikk og zoologi. Han studerte medisin og naturvitenskap i Uppsala hvor han ble doctor medicinæ i 1760. Der møtte han også Carl von Linné og ble hans hengivne læregutt. I 1787 ble han medlem av Kungliga Vetenskapsakademien.

I Tyskland praktiserte von Schreber til å begynne med som lege, deretter var han professor i medisin, botanikk, naturhistorie, farmakologi og økonomi i Erlangen.

Innen botanikken blir autornavnet Schreb. brukt og innen zoologien brukes Schreber.

Bibliografi 
 Beschreibung der Gräser (1.1769 – 3.1810)
 Lithographia Halensis (1758)
 Die Säugetiere in Abbildungen nach der Natur mit Beschreibungen (1.1774 – 64.1804)
 Theses medicae (1761)

Referanser

Tyske botanikere
Tyske zoologer
Medlemmer av Kungliga Vetenskapsakademien
Linnés disipler
Autorer for zoologi
Autorer for botanikk og mykologi